CELEX: 62008TN0484
Language: el
Date: 2008-11-11 00:00:00
Title: Υπόθεση T-484/08: Προσφυγή της 11ης Νοεμβρίου 2008 — Longevity Health Products κατά ΓΕΕΑ — Merck (Kids Vits)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/38
            
         Προσφυγή της 11ης Νοεμβρίου 2008 — Longevity Health Products κατά ΓΕΕΑ — Merck (Kids Vits)
   (Υπόθεση T-484/08)
   (2009/C 32/75)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Longevity Health Products, Inc. (Nassau, Μπαχάμες) (εκπρόσωπος: J. Korab, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Merck KGaA (Darmstadt, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κρίνει παραδεκτή την προσφυγή της εταιρίας Longevity Health Products, Inc.·
            
         
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ της 28ης Αυγούστου 2008 και να απορρίψει το αίτημα της εταιρίας MerckKGaA περί ακυρώσεως της αιτήσεως καταχωρίσεως του κοινοτικού σήματος αριθ. 3 979 143·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Κοινοτικό σήμα προς καταχώριση: Λεκτικό σήμα «Kids Vits» για προϊόντα και υπηρεσίες των κλάσεων 3, 5 και 35 (αίτηση καταχωρίσεως του κοινοτικού σήματος αριθ. 3 979 143)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Merck KGaA
   
      Αντιταχθέν σήμα ή σημείο: Λεκτικό σήμα «VITS4KIDS» για προϊόντα της κλάσεως 5 (καταχώριση του κοινοτικού σήματος αριθ. 3 128 196)
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), δεδομένου ότι δεν υφίσταται κίνδυνος συγχύσεως μεταξύ των συγκρουομένων σημάτων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994 L 11, σ. 1).